AlexejDobrolubov/national_council_slovak_2010 huggingface dataset:
39. schôdza NR SR - 12.deň - A. dopoludnia
Dátum: 2025-09-26
Poslanec: Jurík, Beáta (PS)
Druh vystúpenia: Vystúpenie v rozprave

Ďakujem za slovo pán predsedajúci, vážené kolegyne, vážení kolegovia navrhuje sa prijatie predloženého uznesenia Národnej rady Slovenskej republiky, ako reakcie na pokrok v rokovaniach, vtedy o ukončení Ruskej agresie na Ukrajine, ktorého súčasťou musí byť aj návrat všetkých deportovaných a unesených ukrajinských detí domov k rodinám a príbuzným. Viac o našom návrhu poviem v rozprave, do ktorej sa hlásim ako prvá.
39. schôdza NR SR - 11.deň - B. popoludní
Dátum: 2025-09-25
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Mária myslíš si, že ich zaujíma, že čo povedal komisár pre ľudské práva alebo čo hovorí Rada Európy? Dôležité je to čo povedal premiér. Ako ich zase raz dnes na tlačovej besede doslova oklamal. A oklamal aj ľudí v tom, že povedal, že zabezpečil 100 % hlasov koalície a síce 78. Tak ja neviem páni ale ja som si myslela, že koalícia má 79 poslancov a nie 78 a ešte dokonca jeden vám chýbal aj tu priamo na hlasovaní. Čiže to nie je 100 % a len 97 %, ktoré bol schopný pán premiér zabezpečiť. A PS ja som tak isto prednášala právo Európskej únie a rozhodne nemôžem súhlasiť s interpretáciou pána Karasa a musím povedať, že ma veľmi prekvapuje, že on ako niekto kto myslím rozumie právu Európskej únie. Toto čo všetky európske inštitúcie kritizujú, pretože to skutočne rozporuje princíp prednosti práva EÚ a vôbec medzinárodného práva, že on to obhajuje. A ja sa pýtam, že prečo to robí?
39. schôdza NR SR - 11.deň - A. dopoludnia
Dátum: 2025-09-25
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne za slovo. Áno, Marián, máš pravdu. Opäť raz tu máme zákon, ktorý sa tvári, že je urgentný a preto sme v skrátenom legislatívnom konaní a pritom tento zákon tu mal byť už dlho. Pani ministerka na to mala dva roky. A ja sa tak pýtam, že o akej adresnosti sa tu vlastne bavíme čo sa týka tohto zákona. A dovoľte mi najskôr citovať pána premiéra Roberta Fica. On povedal, že tento zákon by mal pomôcť 90-tim percentám obyvateľov a keby sa v tých zvyšných desiatich, čo majú teda vysoké príjmy, objavili nespravodlivosti, tak by ich ministerstvo malo riešiť individuálne. Pani ministerka Saková povedala, že našou hlavnou prioritou je pomôcť tým zraniteľným skupinám, napríklad jednorodičovským domácnostiam, dôchodcom alebo zdravotne znevýhodneným. Máme tu aj Andreja Danka, ktorý sa kedysi vyjadril tak, že adresnosť je pomáhať bohatým aj chudobným. No a my tu vlastne ideme teda pomenovať niečo, že toto je adresné, keď to má pomôcť teda 90-tim percentám? No, nehnevajte sa, ale to je plošné. A ja nemôžem súhlasiť s tým, čo tu odznelo aj z úst niektorých koaličných poslancov a poslankýň, že pani ministerka tu nič nemala, že jej tu bývalá vláda alebo ktokoľvek nič nenechal. Ja už som to tu hovorila niekoľkokrát, my sme predkladali ešte prostredníctvom nášho vtedy jediného poslanca Tomáša Valáška v minulom volebnom období zákon, ktorý sa nazýva zákon o príspevku na úhradu nákladov na bývanie a toto je presne typ adresnej pomoci s energiami, ktorý majú napríklad v Českej republike a ktorý tam funguje a ja nevidím dôvod prečo by sme my niečo takéto nemohli prijať. My sme ho ponúkli pánovi ministrovi z HLAS-u Erikovi Tomášovi. Ja, pokiaľ mám správne informácie, tak dokonca existuje pracovná skupina na ministerstve, ktorá na takomto zákone pracovala a opäť nám sem pristál na stole nejaký zákon,...
39. schôdza NR SR - 10.deň - B. popoludní
Dátum: 2025-09-24
Poslanec: Jurík, Beáta (PS)
Druh vystúpenia: Vystúpenie v rozprave

Ďakujem za slovo, pán predsedajúci. No dnes sa tu máme baviť o konsolidácii. Čo dnes od piatku sa bavíme o konsolidácii a nebudem sa vracať k tomu, ako koalícia uťala to skrátené legislatívne konanie ani k tomu, ako skrátila prvé čítanie, vraj potom bude prebiehať plodná diskusia na výboroch. Nuž ale potom sa samozrejme skráti obedňajšia prestávka z dvoch hodín na jednu hodinu a všetky výbory sú v tomto čase a to tak, že niektorí poslanci a poslankyne majú dokonca tri výbory naraz a jednoducho nestihnú na, nestihnú byť na troch v jednom čase. Takže toto je tá plodná diskusia o konsolidácii. A mňa na tom zaujíma napríklad aj to, že nevystupuje tu nikto z HLAS-u ani z SNS, že občas sa nejaký ten poslanec zo SMER-u zastane svojho ministra, ale akoby sa táto konsolidácia týkala iba časti tejto vlády. My sme sa teda podľa mňa mali o konsolidácii a síce aj o tom najdrahšom zákone, aký tu máme vôbec na stole za 2,7 miliardy, tu už baviť mesiace od začiatku roka. Teraz je koniec septembra. A čo my vy ste sa mali baviť s odbornou verejnosťou, s odbormi, zväzmi, samozrejme aj s opozíciou to by bolo ideálne a ešte ideálnejšie, keby ste sa pobavili tak aj medzi sebou. Pretože váš návrh už bol na stole, respektíve už bol podaný a ešte ste ani nevedeli či ten alebo henten sviatok zrušíte, pretože ste na tom jednoducho nemali zhodu. A môže sa to zdať ako detail, ale nie je, to len podčiarkuje to smutné fungovanie alebo nefungovanie, aké tu máme. A aj to, že ani len na takých malých detailoch či zrušiť ten alebo henten sviatok, sa neviete jednoducho zhodnúť. A tak ja sa pýtam, že čo ste robili za tie mesiace? Čo robil minister financií, čo robili všetci tí ministri, ktorí mu minulý týždeň mali odovzdať návody alebo teda opatrenia, ktoré si od nich vypýtal, že kde idú šetriť. To sa nedalo pripraviť skôr skutočne? Vy ste na poslednú chvíľu sem dobehli s niečím, na čom ste opäť raz nemali zhodu. 2,7 miliardy a pripomeniem, že ešte stále nevieme, respektíve neviete, ako bude šetriť štát a ja som veľmi rada, že zajtra na Hodine otázok ma hnutie Progresívne Slovensko vyžrebovaných hneď niekoľko otázok na konkrétnych ministrov, aby nám konečne povedali, aby spoločnosti, ľuďom na Slovensku povedali, že teda čo vlastne odovzdali na tom papieri pre ministra financií, ako budú oni vo svojich rezortoch šetriť. A mne teda príde vtipné alebo skôr také tragikomické, že sa jednak vyhovárate na to, že za štrnásť rokov vlád Roberta Fica vlastne môže Matovič, Heger a Ódor, ale jednak že vyzývate nás opozíciu, že veď ukážte, ako by ste to robili vy. No pripomeňte mi, ale nemali ste byť vy tá vláda bez chaosu? No tak zatiaľ to tak nevyzerá. Však, pán Huliak. Vláda skúsených? No však a kde sú teda tí skúsení ľudia, ktorí tu mali prísť s takou konsolidáciou, ktorá by jednak pomohla a jednak neublížila, keď už sa teda pasujete do tej úlohy sociálno-demokratickej vlády, ktorá by neublížila tým najzraniteľnejším. Vy robíte presný opak. Tak potom mi to už nesedí. Ani tie sľuby, ani to, ako sa nazývate a namiesto toho, aby ten ... =====
39. schôdza NR SR - 10.deň - B. popoludní
Dátum: 2025-09-24
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ja viem, že by som nemala reagovať na predrečníka, ale ja len, že sa mi veľmi páčil ten termín prooligarchický, to je taká, také nóvum, tu v tomto pléne. A ďakujem aj vám, pán kolega Krajčí, za váš pozmeňujúci návrh. Ja sa len tak pýtam sama seba, že či by takéto veci vlastne nemala sem koalícia prinášať, a teda nie som odborníčkou na zdravotníctvo, tak sa neviem vyjadriť k jeho obsahu, tak ako to spravil pán kolega Szalay, ale mňa ešte tak veľmi zaujíma procesne, že koľko pozmeňujúcich návrhov sem príde zo strany koalície, pretože aj dnes vidíme, že ešte nie sú na nejakých veciach dohodnutí, a pomaly sa končí písomná rozprava v druhom čítaní, tak som zvedavá, že či teda budeme konsolidačný balík prijímať tak, že v ústnej rozprave sa nám sem prihlásia koaliční poslanci alebo poslankyne a prídu s vecami, ktoré si medzičasom vydebatovali, pretože na to nebolo dostatočne veľa času za tých deväť mesiacov a budeme ešte prekvapení, pretože už my z opozície sa nebudeme môcť k tomu vyjadrovať. A toto je žiaľ, také, taká veľmi smutná tradícia v tomto pléne, že aj jeden z najdôležitejších zákonov, ktorý tu vôbec tento rok máme, a jeden definitívne z najdrahších, sa bude schvaľovať takýmto spôsobom. A dotkli ste sa aj vy toho, pán kolega vo vašej rozprave, že či toto je skutočne akože vláda sociálnych demokratov. A mne to pripomenulo jedno vyjadrenie pána premiéra, že jeho vláda sa inšpiruje Jurajom Jánošíkom. No, ja mám skôr pocit, že, že to je presný opak Juraja Jánošíka, pretože tu sa chudobným berie a bohatým ostáva. A to je presne aj to, čo ste vy hovorili o zdravotníctve, a je to vlastne pravda v absolútne každej oblasti. A mne je tak trochu smutno z toho, že tých zbojníkov tu vidíme, ale žiaľ, ľudia z toho nič nemajú, a práve tí najzraniteľnejší. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem. Naty, ty si hovorila, že máš obavy z toho, ako dopadne nejaká hala. Ja mám špeciálne teda obavy z toho, ako dopadne hala vo Zvolene pretože dnes médiami prebehla informácia, že vláda schválila Rudolfovi Huliakovi 25 mil. eur na športové haly a najväčšia časť z toho, 15 mil., má ísť na športovú halu vo Zvolene. A to je veľmi zaujímavé pretože predtým sme mali info, že teda Huliakovci nechcú podporiť konsolidačný balík v tej podobe, v akej je a zrazu dostanú takýto darček. A ja som zvedavá, že či je to nejaký nový projekt alebo či to teda pôjde na dokončenie toho čo voláme vo Zvolene, že hanba Zvolena. Je to športová hala, ktorá je teda témou každej komunálnej kampane a vidíme, že sa blížime možno do ďalšej kampane. No a tento projekt, škoda, že tu nesedí pán poslanec za SMER, Ježík, možno by vedel k tomu viac povedať, ale je to projekt, ktorý máme vo Zvolene na stole už od roku 98, keď bol primátorom istý Vladimír Maňka za SMER a ten je teraz opäť primátorom, zhodou náhod. A hala bola jeden z jeho megalomanských projektov, ktorý sa ale nikdy nedokončil a dnes skutočne chátra a je to iba taký skeleton, ktorý nahradila zeleň. A ten projekt bol niekoľkokrát prehodnocovaný. Najskôr mal stáť 2 mil., potom 10 mil. Nemala na to univerzita, nemohla ho dokončiť. Ministerstvo športu nechcelo dať peniaze lebo nemalo. Mesto aj kraj ho nemohli, nechceli odkúpiť a tým pádom sa tam nemohli použiť ani eurofondy. No skrátka, bol to jeden veľký problém a teraz tam ide priplávať 15 mil. Tak ja by som si skutočne v mojom meste želala halu, kde by či už profesionálni športovci alebo aj mládež mohli rozvíjať svoj šport pretože za posledné roky to tam skutočne ide dolu vodou, ale bojím sa, že toto bude len ďalší megalomanský projekt a tie peniaze sa niekde utopia, tak ako sa utopili všetky tie, ktoré mali ísť do toho skeletonu, ktorý nám tam skutočne škodí a ...(Prerušenie vystúpenia časomerom.)
39. schôdza NR SR - 8.deň - A. dopoludnia
Dátum: 2025-09-19
Poslanec: Jurík, Beáta (PS)
Druh vystúpenia: Vystúpenie s faktickou poznámkou

162. Ďakujem pekne za faktické poznámky. No, Braňo ty si povedal, že nikto nedal žiadny rozumný argument, prečo to nepodporiť. No nikto nedal žiadny argument, prečo to nepodporiť, žiaľ, ale takto tu fungujeme, to sme si už zvykli. Ale ja by som ešte chcela doplniť, že mladí ľudia v tejto krajine majú pocit, že jednoducho vláda alebo teda táto koalícia absolútne na nich nemyslí a že skôr také ministerstvo práce, sociálnych vecí a rodiny sa zmenilo na ministerstvo pre dôchodkový vek, ale im to tiež netreba zazlievať, tým mladým ľuďom, že sa cítia jednoducho nevypočutí, že ich záujmy tu nikoho v skutočnosti nezaujímajú a potom to aj do tých rodín dostáva také to pnutie alebo konflikty, pretože, žiaľ, jedni majú pocit, že majú všetko a druhí a neviem, prečo sa opäť smejete, no na tej téme vôbec skutočne nie je nič smiešne, kolegovia, a mňa veľmi mrzí, že tu nemôžeme mať serióznu debatu, aj keď je piatok poobede. A teda som zvedavá, že či pán Mažgút bude mať skutočný procedurálny návrh, alebo že či ho, pán predsedajúci, stopnete, lebo o tom veľmi pochybujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Jurík, Beáta (PS)
Druh vystúpenia: Vystúpenie v rozprave

156. Ďakujem za slovo, pán predsedajúci. Ja budem veľmi stručná, lebo rada by som o tomto našom zákone rozprávala viac, špeciálne teda pre poslancov a poslankyne koalície, ktorých mladí ľudia očividne nezaujímajú a dokázali to aj na tej predošlej schôdzi, keď sme predkladali návrh zákona o voľbe, o voľbách od 16 rokov a taktiež tu padali také rôzne, samozrejme, že sa neprihlásili do rozpravy, ale padali tu také rôzne názory, že ako mladí ľudia nie sú pripravení, skúsení, ako to nič nerieši a že im to netreba dať a podobne, a možno aspoň pri tomto podnikaní sme mohli viesť nejakú konštruktívnejšiu debatu, keby tu teda sedelo viac ako až dvaja poslanci koalície a im to budem asi zbytočne rozprávať, ale bola by som rada, aby konečne táto koalícia robila niečo pre mladých ľudí, aby mali pocit, že táto krajina ich tu skutočne chce a nielen tak, že niekto povie, že majú robiť na dôchodky, ale skutočne aby mali pocit, že sa v tejto krajine dá žiť, že tu môžu dôstojne žiť a že si napríklad môžu aj takýmto spôsobom vytvárať nielen budúcnosť svojej krajiny a vôbec aj samých seba, ale aj tú prítomnosť, a to je veľmi dôležité. A opäť je to jeden z návrhov zákonov, ktorý sa aj inšpiruje tým, čo už existuje v iných krajinách, a opäť by som rada zdôraznila, keby ma teda mal kto počúvať okrem kolegov a kolegýň z hnutia Progresívne Slovensko, že prečo keď niektoré veci fungujú v iných európskych krajinách, tak prečo my si nemôžeme jednoducho zobrať tie dobré veci a inšpirovať sa nimi? Nie, my sa namiesto toho inšpirujeme v Číne, Uzbekistane a neviem, kde všade inde. Tak veľmi ma to mrzí a potom sa nemôžeme čudovať, že teda mladí ľudia tu nechcú žiť a že utekajú, doslova utekajú pred touto vládou za hranice, pretože im je tu znemožnené žiť dôstojný život. Ja dúfam, že niekedy príde ten čas, keď tu budeme viesť konštruktívnu diskusiu o tom, že prečo by sme práve takéto dobré veci, ktoré teda predstavil v rámci nášho návrhu zákona aj kolega Truban, mali zavádzať, zatiaľ sa to, žiaľ, nedeje. Tak sa potom nečudujeme. Ďakujem.
19. schôdza NR SR - 2.deň - B. popoludní
Dátum: 2024-09-11
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

70. Ďakujem pekne za slovo. Ďakujem, pán kolega, za tvoje vystúpenie, určite najväčší problém sú platy v polícii, ja si myslím, že aj keby pán minister prišiel s nejakým riešením ohľadom zvýšenia platov, tak si myslím, že všetci zdvihneme tu ruky za zvýšenie platov. Samozrejme tento problém nie je ani problémom pred rokom, pred dvoma, pred troma, to je dlhodobý problém. A spomenul si aj materiálno-technické vybavenie, to je doslova jedna veľká katastrofa. Keď sa chcete ísť pozrieť do 20. storočia, tak vám odporúčam ísť na policajnú stanicu, tam vlastne uvidíte a vrátite sa do 20. storočia. Ja veľmi často tiež spolupracujem s políciou, hlavne pri pátraní po nezvestných osobách a vidím, ako sú tu tie stavy strašne poddimenzované. Viete, idete na pátračku, hľadáte nejaké malé dieťa a prídu dvaja policajti. A všetko je potom vlastne len na dobrovoľníkoch. A najviac ma mrzí, že odchádzajú nám skúsení policajti, ktorí by mali tie svoje skúsenosti predávať tým mladším, ale, žiaľ, je to taký trend. A máme napríklad, potom aj spomeniem, čo sa týka autoškôl. Keď spomeniem napríklad náš okres Námestovo, my máme 13 autoškôl, máme troch skúšobných komisárov a viem, že teraz odchádza ďalší skúšobný komisár do civilu, takže ostanú dvaja, takže ja neviem, kto bude skúšať tých žiakov, keď absolvujú autoškolu, takže to bude tiež problém, lebo z kraja budú potom musieť vlastne tých skúšobných komisárov sťahovať do toho okresu. A viete, tí policajti budú musieť, samozrejme, aj cestovať, ale aj bude to znova náročnejšie pre nich. Takže určite, pán minister, ak prídete s nejakým riešením ohľadom zvýšenia platov a keby pán minister financií našiel v rozpočte, tak určite aj opoziční poslanci za to zahlasujú, lebo je to veľmi potrebné. Ďakujem.
16. schôdza NR SR - 1.deň - A. dopoludnia
Dátum: 2024-07-15
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

69. Ďakujem pekne za slovo. Ďakujem, Jozef, za tvoje vystúpenie. A tak ako si aj povedal, že poslanci za KDH od samého začiatku upozorňovali, že skrátené legislatívne konanie môže prinášať pri tak dôležitom, ako je Trestný zákon, mnoho chýb a to sa aj vlastne teraz prejavilo, že keby neboli tie chyby, tak teraz tu nesedíme. Ale, samozrejme, je dôležité, aby sme neprišli o eurofondy. Eurofondy pre Slovensko sú veľmi dôležité, ale Trestný zákon mal byť tak nastavený, aby nebolo pre ľudí výhodné kradnúť alebo podvádzať. Tu je dôležité, aby tieto eurofondy boli využité čo najlepšie, a tým pádom sme aj znižovali regionálne rozdiely, lebo vieme dobre, v akom stave máme cesty, zdravotníctvo a tak ďalej. Považujem toto aj za absolútne babráctvo a zlyhanie vládnej koalície, ktorá stále tvrdila, že aký pripravuje dobrý návrh Trestného zákona. A teraz vidíme, že fakt tie tresty sa tak poznižovali, že už aj Európska únia zdvihla prst. Upozorňovali sme viackrát aj vo svojich vystúpeniach, že nemôže byť Trestný zákon taký, ktorý fakt pomáha podvodníkom a zlodejom. Ďakujem.
15. schôdza NR SR - 9.deň - A. dopoludnia
Dátum: 2024-06-25
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

82. Ďakujem pekne za slovo. Pán kolega, musím ti dať za pravdu, bývam v prihraničí a dennodenne sledujme tam stovky a stovky áut, ktoré idú za nákupmi, a fakt tie ceny sú tam výrazne lacnejšie ako u nás. A čo ma najviac mrzí, spomenul si to aj ty v tvojom vystúpení, že tie peniaze, ktoré tu ľudia ťažko zarobia, tak potom ich vyvezú do Poľska a to sú mesačne možno desiatky miliónov eur. A nejedná sa tu len o potraviny, ale napríklad aj stavebný materiál. Ľudia tam chodia nakupovať a potom tá ekonomiku nemôže tu dobre fungovať, lebo keď tie peniaze, ktoré tu ľudia zarobia, vyvezú do Poľska a tie peniaze sa tu netočia, samozrejme, potom tu chýbajú tým obchodníkom, predajcom sa tu ťažšie žije, takže je to veľká škoda. Takže toľko z mojej strany. Určite treba robiť nejaké opatrenia. Či je toto najlepšie opatrenie, neviem. My to budeme ešte na klube preberať, ale určite s cenami musíme niečo spraviť, lebo ako som spomenul, nie je dobré, aby sme peniaze vyvážali do susedným štátov, a tu nám potom chýbajú. Ďakujem.
15. schôdza NR SR - 4.deň - A. dopoludnia
Dátum: 2024-06-14
Poslanec: Janckulík, Igor (KDH)
Druh vystúpenia: Vystúpenie v rozprave

106. Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky aj Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 6. septembra 2024 a gestorský výbor do 9. septembra 2024. Pán predsedajúci, prosím, otvorte rozpravu k uvedenému návrhu zákona.
15. schôdza NR SR - 4.deň - A. dopoludnia
Dátum: 2024-06-14
Poslanec: Janckulík, Igor (KDH)
Druh vystúpenia: Vystúpenie v rozprave

100. Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky aj Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 6. septembra 2024 a gestorský výbor do 9. septembra 2024. Pán predsedajúci, prosím, otvorte rozpravu k uvedenému návrhu zákona.
15. schôdza NR SR - 1.deň - B. popoludní
Dátum: 2024-06-11
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

183. Ďakujem pekne za slovo. Pán kolega, veľmi rozumný pozmeňujúci návrh, určite schvaľujem a bol by som rád, keby prešiel v parlamente alebo keby si ho pár minister osvojil, lebo treba povedať, že teraz nebude platiť diaľničná známka, ktorá je ročná, ale bude platiť iba 365-dňová známka. A tí ľudia, ktorí boli naučení, že mali ročnú známku, tak vedeli, že mu platí do 31. januára. Po novom bude, ako hovorím, 365-dňová, to znamená, že niekto si ju kúpi v máji, niekto v auguste atď. a väčšina týchto ľudí zabudne, že diaľničná známka mu už neplatí, takže tých zábudlivcov bude podstatne viac a takto by sme vlastne pomohli. Lebo tak ako si povedal aj v rozprave, nikto nepôjde na diaľnicu s tým, že ma nechytia, hej, lebo ten systém ho zaznamená, samozrejme, tú pokutu dostane, či chce, alebo nechce, a za to, že niekto zabudne, aby platil takú vysokú pokutu, podľa mňa toto je veľmi dobrý návrh, že vlastne sa odráta tá diaľničná známka. Takže ďakujem za predložený návrh a my ho určite podporíme.
12. schôdza NR SR - 16.deň - B. popoludní
Dátum: 2024-05-21
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

12. Ďakujem. Ďakujem, pán kolega, za faktickú poznámku. U nás v KDH to má na starosti Maroš Čaučík, on, žiaľ, dneska sa nemohol zúčastniť rokovania, tak vlastne mi dal tento podklad, aby som ja to vlastne predniesol v pléne, tak dobré by bolo, keby ste sa potom s ním porozprávali o tom zásahovom tíme. Ďakujem.
12. schôdza NR SR - 15.deň - B. popoludní
Dátum: 2024-05-14
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

75. Ďakujem za slovo. Pán poslanec Pročko, viete, aká práca poslanca je? Práca poslanca je aj riešiť problémy ľudí. To znamená, že keď sa na mňa niekto obráti, tak by som mal nejako riešiť ten problém. Nie schovávať sa po chodbách a vyhýbať sa poslancom. To znamená, že keď aj minule sa obrátil na mňa jeden poľnohospodár, zašiel som za pánom ministrom, do hodiny mi dal odpoveď. Pánovi ministrovi som poďakoval a podľa mňa to tak má byť. Lebo ľudia od nás očakávajú, že keď sme aj v opozícii, že budeme riešiť problémy ľudí. To znamená, že sa nebudeme vyhýbať koaličným poslancom a schovávať sa, alebo nadávať na nich. Veď sa idem normálne slušne spýtať, keď mi pomôžu, poďakujem. Ale ja neriešim problémy pre seba, že si svoje veci riešim. Riešim problémy pre ľudí. A to by ste mohli začať aj vy. Ďakujem.